**Spoštovani starši in skrbniki!**

Obveščam vas, da bomo jutri še izvajali pouk, ki bo prilagojen trenutni situaciji. Učenci bodo v šoli dobili vse obroke, organizirano bo tudi podaljšano bivanje. Od ponedeljka, 16. 3.2020, pa bodo šole in vrtci zaprti. Predvidoma bo ukrep trajal do 27. 3. 2020.

**Kako bo urejeno varstvo predšolskih otrok za starše, ki so zaposleni v zdravstvu, energetiki, oskrbi, komunali in na področju varnosti, bomo sporočili jutri, saj uradnih navodil še nimamo.**

Glede na priporočila, naj učenci, za katere lahko že jutri zagotovite varstvo, ostanejo doma. Učenci, ki bodo jutri pri pouku, pa naj domov odnesejo vse šolske potrebščine.

V času zaprtja šole bomo delo organizirali v obliki izobraževanja na daljavo. Navodila za domače delo učencev bodo učitelji pripravili v obliki e-učilnic, sporočil preko eAsistenta (staršem) in elektronske pošte. Ob tej priložnosti pozivamo vse starše, ki še niste aktivirali varnostne kode v sistemu eAsistent, da to takoj storite. Aktivacija namreč zagotavlja varno komunikacijo. Kodo ste prejeli pri razredniku na prvem roditeljskem sestanku v pisni obliki.

Sistem eAsistent pripravlja nov modul »Komunikacija«, ki bo omogočal tri različne načine komunikacije z učenci in starši:  
- oglasna deska: Namenjena je masovni komunikaciji in obveščanju uporabnikov (priporočamo vodstvu za komunikacijo s starši; na objave na oglasni deski prejemniki ne morejo odgovoriti).

- kanali: Namenjena je interaktivnemu sodelovanju (priporočamo učiteljem za sodelovanje z učenci in za izvajanje pouka na daljavo)

- direktna sporočila: Namenjena so zasebni komunikaciji.

Podrobnejše informacije in vstopna gesla za učence boste prejeli najkasneje do torka, 17. 3. 2020.

Prav tako je na koncu tega sporočila obvestilo Založbe Rokus Klett, ki bo od jutri dalje omogočila vsem učencem brezplačen dostop do e- gradiv. Podrobnejša navodila za aktivacijo gradiv so v dopisu.

Podrobnejša navodila za izobraževanje na daljavo vam bodo jutri razredniki posredovali preko e- pošte.

Če bodo vaši otroci jutri že ostali doma, je njihova odsotnost opravičena, prosim pa vas, da čim prej uredite odjavo obrokov, da bomo lahko v skladu s pravili to tudi upoštevali. Za čas, ko bodo šole uradno zaprte, bo odsotnost urejena avtomatično, le za jutri poskrbite.

V želji, da bi se zadeve čim prej uredile in normalizirale, apeliramo na vas, da dosledno upoštevate navodila glede druženja, potovanj in higiene, pričakujemo pa, da jih bodo tudi učenci upoštevali.

Šenčur, 12. 3. 2020

Majda Vehovec, ravnateljica

Dopis Založbe Rokus Klett:

|  |  |  |
| --- | --- | --- |
| |  |  | | --- | --- | | |  | | --- | | **Spoštovani!  Ker se v ponedeljek, 16. marca, zapirajo vse vzgojno-izobraževalne ustanove v Sloveniji in se bo pouk marsikje preselil v spletne učilnice, smo se v Založbi Rokus Klett odločili, da vsem učiteljem/profesorjem in učencem/dijakom od jutri, 13. marca, dalje omogočimo brezplačen celodnevni dostop do vseh naših elektronskih in interaktivnih gradiv (učbenikov, delovnih zvezkov, samostojnih delovnih zvezkov in vadnic), ne glede na to, gradivo katere založbe uporabljate.** | | |

|  |  |  |  |  |
| --- | --- | --- | --- | --- |
| |  |  |  |  | | --- | --- | --- | --- | |  | |  |  | | --- | --- | | |  | | --- | | **Gradiva so brezplačno dostopna na spletnih straneh:**  **OSNOVNA ŠOLA**   * [www.Lilibi.si](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=f6e198874f&e=7fa54d69c5) (1.–3. razred) * [www.Radovednih-pet.si](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=8ef514dbf8&e=7fa54d69c5) (4.–5. razred) * [www.iRokus.si](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=e430810be8&e=7fa54d69c5) in [www.iRokusPlus.si](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=30cf46d399&e=7fa54d69c5) (6.–9. razred) * [www.znamzavec.si](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=ad0fa7fc6d&e=7fa54d69c5) (interaktivne osnovnošolske vadnice za SLO, MAT, ANG, KEM)   **SREDNJA ŠOLA**   * [www.iRokus.si](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=01a4ce5be3&e=7fa54d69c5) | | | |

|  |  |  |
| --- | --- | --- |
| |  |  | | --- | --- | | |  | | --- | | **Postopek prijave/registracije:**   1. Na izbranem portalu kliknite na gumb **Prijava**. 2. Če ste že uporabnik portala, vnesite svoj e-naslov in geslo ter sledite navodilom. Če na portal dostopate prvič, kliknite na polje **Nimam še uporabniškega računa** in vnesite zahtevane podatke. Tako se boste registrirali in ustvarili uporabniški račun. 3. a.    Na portalu iRokus.si gradiva v svojo iZbirko dodate s klikom na gumb **Dodaj brezplačna gradiva**. b.    Na portalih Lilibi.si, Radovednih-pet.si in iRokusPlus.si pa vas bodo vsa gradiva že čakala v vaši iZbirki.   Priporočamo uporabo brskalnika **Mozilla Firefox**.  **Želite obvestila prejemati tudi na domači e-naslov?**  Če želite, da vas obvestila založbe v tem času dosežejo tudi na domačem e-naslovu, nam ga sporočite prek [obrazca](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=f75fd8817e&e=7fa54d69c5).  Prijazen pozdrav!  Maruša Dejak, glavna direktorica Založba Rokus Klett | | |